text: Hemmeligt loft afsløret
  24 juli 2010 kl. 17.33
  Vorbasse Museum åbnede i dag et hemmeligt loftrum for publikum. Det giver indblik i en samlers besynderlige verden.
  Freivald Isidor Bechmann Poulsen var elektriker, og han samlede på alt. Bøger sten, elektriske apparater og sommerfugle.
  Han havde også et laboratorium på loftet, men ingen ved, hvad han har brugt det til.
  Loftet i familiens hus var indrettet til hans arbejdsværelse, og her måtte resten af familien ikke komme.
  Bechmann Poulsens samling grundlagde Vorbasse Museum.
  Poulsen døde i 1995 i en alder af 91 år, og siden har loftrummet stået uberørt.
   
  Loftet rummer en mindre del af samlingen. Resten ligger i Billund Museums magasiner.
  